LÖYDÄ POTENTIAALISI
Tervetuloa ohjelman pariin!
Luvassa on opetusta pastori Tommyltä ja Karenilta -
oman potentiaalin löytämisestä.
Luvassa tänään: -
Sinulla on potentiaali.
Se on näkymätön, mutta Jumala pystyy näkemään sen.
Hän haluaa täyttää sen, -
jotta se tulee käyttöön.
Hän rakastaa sinua. Hän rakastaa sinua tosi paljon.
Hän kutsuu sinua nyt. Hän sanoo: "Tule kätköpaikkaani."
"Minulla on täällä sinulle paikka."
"Kaikkea, mitä sinä kosketat, minäkin kosketan, -
sillä et voi erottaa läsnäoloani hetkeksikään identiteetistäsi."
Hän tavallaan ei lähde kehostaan, -
mutta jokin hänessä tulee Jumalan valtaistuimen eteen.
Koska Jumala on hänessä ja hänet on kastettu Pyhään Henkeen, -
kun hän alkaa rukoilla, jotain tapahtuu hänen sisällään.
Pyhä Henki ottaa yhteyden Jumalaan, elävään Jumalaan, -
ja hän siirtyy täältä, ja hengessä hän on kätköpaikassa.
Hänen yllään on voitelu.
Kun hän menee työpaikalle, muut näkevät Karenin, -
mutta näkymätön ulottuvuus näkee pysymisen.
Hän pysyy Jumalassa. Jumala on Hänen yllään.
Pastori Tommy uskoo, että jokaisesta löytyy kultaa, kun tarpeeksi kaivaa.
Siksi hän ja Karen kutsuvat sinut opetussarjan pariin.
Opit, miten ylen ihmeellisesti sinut on tehty.
Tommy on tehnyt työtä 30 vuotta ja kouluttanut tuhansia johtajia.
Hän on nähnyt, että kaikilla on iso potentiaali, -
asuipa Himalajalla, Afrikan sydämessä, -
Aasian suurkaupungissa tai lännessä.
Jos kylvetään vehnää, nousee vehnää.
Koska Jumala on istuttanut sinuun suuruutta, nousee suuruutta.
Se pitää vain päästää irti.
Tommy ja Karen järjestävät maailmalla kokoussarjoja, -
istuttavat seurakuntia, tavoittavat, parantavat sairaita, -
torjuvat köyhyyttä, ja pelastavat nuoria ihmiskaupasta.
Koe Tommyn ja Karenin rakkaus sinua kohtaan.
Tervetuloa löytämään potentiaalisi!
Hei! Olen pastori Tommy Lilja. Kiitos, että katsot ohjelmaa.
Minulla on tänään erityinen aihe.
Tiedän, että sinäkin olet monen muun tavoin ajatellut Jeesuksen sanoja: -
"Pysykää minussa."
"Ellette pysy minussa, ette voi tehdä mitään."
Kysymys kuuluu, miten pysytään Jeesuksessa.
Selitän sen teille. Olen varma, että ennen kuin päätämme tänään, -
kotona tai siellä, missä olet, tapahtuu eräs asia.
Uskon, että Pyhä Henki tulee ja täyttää sinut Hänen läsnäolollaan.
Minä näet tiedän, että ohjelmalla tänään on tarkoitus.
Olet kuin säiliö.
Jumala tahtoo täyttää säiliön läsnäolollaan, -
sillä sellainen Jumala on. Jumala rakastaa muovata asioita.
Kaiken, minkä Hän muovaa, Hän tahtoo täyttää.
Kun se on täytetty, se voi alkaa toimia.
Hän haluaa auttaa sinua elämässäsi tänään.
Pian kutsun tänne vaimoni avustajaksi.
Me havainnollistamme, mitä Jumala tahtoo sanoa sinulle tänään.
Alussa, kun Jumala loi taivaan ja maan, -
Raamattu kertoo, että maa oli tyhjä ja muodoton.
Sitten Jumala alkoi muovata maapalloa.
Hän sanoi: "Tulkoon valkeus." Hän loi valon sanallaan.
Sitten Hän loi sanallaan eläimet ja linnut.
Hän sanoi: "Erotan maan merestä."
"Erotan valon pimeydestä."
Hän loi ja muovasi meret.
Kun Hän oli muovannut meret, Hän täytti ne kaloilla.
Hän muovasi taivaat ja täytti ne linnuilla.
Hän muovasi maan ja täytti sen kasveilla ja eläimillä.
Sitten Hän sanoi: "Haluan luoda yhden jutun."
"Haluan muovata jotain omaksi kuvakseni."
Niinpä Hän muovasi Aadamin. Hän loi Aadamin.
Näetkö? Tässä on ero.
Eläimet Jumala loi Sanallaan, -
mutta Aadamia tehdessään Hän otti maan tomua ja muovasi siitä ruumiin.
Kun Hän oli muovannut ruumiin, Hän täytti sen.
Hän puhalsi Aadamin sieraimiin.
Kun Aadam hengitti sisään ja ulos, -
hänestä tuli elävä olento.
Niinpä Hän muovasi Aadamin, täytti hänet Hengellään, -
ja nyt Aadam alkoi toimia.
Jumala sanoi hänelle: "Tahdon, että täytät maan."
"Tee se itsellesi alamaiseksi, niin se on sinun."
Sama pätee sinuun.
Voit nähdä itsesi joskus kuin säiliönä, -
jonain, jonka Jumala haluaa täyttää.
Tarkoitus ja potentiaali, joka sinulla on, -
voi olla kuin tyhjä kuori.
Se on olemassa hengessäsi ja elämässäsi.
Ja nyt kun olet kuullut, että sinulla on Jumalassa potentiaali, -
näkymätön potentiaali, Jumala haluaa tulla -
ja puhaltaa potentiaaliin Henkensä.
Hän haluaa täyttää sen, minkä Hän on sinussa muovannut, -
jotta se voi alkaa toimia ja tulla sellaiseksi kuin Jumala haluaa.
Minä kasvoin, kuten olen kertonut, hyvin sekulaarissa perheessä.
Emme koskaan käyneet kirkossa. Ja kun puhutaan vapaista suunnista, -
en edes tiennyt, mikä on helluntaiseurakunta.
Olin 25-vuotias. Olin menossa yliopistolle.
Minulla oli Opel Kadett.
Tiedätkö sen vanhan auton? Pieni moottori.
Se oli sininen. Ulkona oli kuuma. Autossa ei ollut ilmastointia.
Ikkunat olivat auki. Kuuntelin musiikkia.
Minulla oli takana kaksi valtavaa kaiutinta.
Musiikki oli aina kovalla.
Kun lähestyin, kukaan ei kuullut moottorin ääntä.
Kuului vain jumputus.
Kaikki tiesivät, että Tommy tulee.
Buddy was a young man hard man
Play in the street gonna be a big man some day
Got mud on his face, a big disgrace
Kicking the can all over the place
Singing we will, we will rock you
Se oli vanha minä. Sellaista musiikkia kuuntelin.
Mutta kun kuuntelin musiikkia autossa, -
yhtäkkiä kuulin äänen, joka sanoi: -
"Tommy, sinusta ei tule opettajaa."
"Sinusta tulee pastori."
Kuuntelin. Ääni sanoi uudelleen:
"Tommy, sinusta ei tule opettajaa."
"Sinusta tulee pastori, kirkkoherra."
Ajattelin: "Minäkö? Minustako kirkkoherra? Ei ikinä."
Sitten menin yliopistoon.
Olin kuin tyhjä säiliö.
Ja tämän tyhjän säiliön -
Jumala täytti sisällöllä.
Kun aika oli oikea, kun olin 28-vuotias, -
Hän ilmestyi minulle makuuhuoneessa.
Ja vuotta myöhemmin -
tulin ensimmäistä kertaa seurakuntaan.
Se oli tämä sama seurakunta, tämän pikkukaupungin helluntaiseurakunta.
Kysyt, mitä tein. Kun tulin tähän seurakuntaan, -
meni kaksi tai kolme viikkoa, niin sain Pyhän Hengen kasteen.
Jumala oli muovannut potentiaalin.
Jumala oli muovannut jumalanpalvelijan.
Jumala oli muovannut säiliön.
Jumala oli muovannut jotain, minkä Hän halusi nyt täyttää.
Ja kun Pyhä Henki tuli elämääni, -
kaikki loksahti paikalleen. Se oli kuin iso palapeli.
Kaikki loksahti paikalleen, ja pystyin näkemään kuvan.
Pystyin ymmärtämään, miksi asioita oli tapahtunut.
Mutta ensin minä täytyin Pyhällä Hengellä. Ja kun olin täyttynyt, -
olin 29-vuotias, kun ensimmäistä kertaa elämässäni -
aloin toimia niin kuin Jumala tahtoo minun toimivan -
ja ymmärsin, että elämälläni on jokin muukin tarkoitus.
Jumala tahtoo täyttää sinutkin.
Raamatussa sanotaan: "Sitten Jeesus täynnä Pyhää Henkeä".
Kun Jeesus täyttyi Pyhällä Hengellä, Hänen työnsä käynnistyi.
Sinulla on näkymätön potentiaali.
Sen potentiaalin Jumala tahtoo täyttää.
Kun se on täytetty Jumalan läsnäololla, -
silloin alat toimia.
Annan teille Jeesuksen toisen sanan.
Tätä kutsun pakolliseksi pysymiseksi.
Jeesus sanoo: "Teidän täytyy pysyä minussa."
"Ellette pysy, ette pysty kantamaan hedelmää itsessänne."
Jos pysyt Jeesuksessa, voit pyytää mitä ikinä tahdot.
Hän tahtoo sinun pysyvän rakkaudessaan.
Kysymys kuuluu: Jos Jeesuksessa pysyminen on pakollista, -
miten Hänessä pysytään?
Sitä pitää kysyä Raamatulta. Jumala paljasti sen minulle.
Siksi olen pyytänyt vaimoani tänne tänään.
Yhdessä hänen kanssaan yritän havainnollistaa, -
miten voit pysyä Jeesuksessa.
Nykyisin seurakunnassa on todella paljon tekniikkaa ja strategiaa.
Teemme mielellämme asioita yhdessä.
Mutta sinun pitää ymmärtää, mikä antaa seurakunnalle kasvun, -
mikä antaa henkilökohtaisessa elämässäsi kasvun, -
mikä antaa kasvun työelämässäsi, urallasi -
tai kotona lasten kanssa. Kasvua ei anna strategia.
Kasvun tuo pysyminen Jeesuksessa Kristuksessa.
Se, mikä voi auttaa tuomaan esiin sinussa olevan potentiaalin -
ja saada sen toimimaan, ei ole tekniikka. Se on Jumalan läsnäolo.
Kun pysyt Jeesuksessa, voima pääsee liikkeelle -
ja sinusta tulee toimintakykyinen.
Nyt pyydän vaimoani Karenia tulemaan tänne ylös.
Saisinko seuraavan raamatunpaikan?
Tässä on vaimoni Karen.
Mitä kuuluu? - Hyvää.
Voisitko istuutua tuonne? Minä näytän teille.
Miten pysytään Jeesuksessa?
Raamattu sanoo, että on olemassa kätköpaikka.
Kätköpaikka paljastaa salattua tietoa salaisella kielellä.
Kuuntelepa. Luemme Psalmista 91.
"Joka Korkeimman suojassa istuu -
ja Kaikkivaltiaan varjossa yöpyy, -
se sanoo: 'Herra on minun turvani ja linnani, -
hän on minun Jumalani, johon minä turvaan'."
Näin pysytään Jumalassa.
Kun viettää aikaa kätköpaikassa...
Karen, voisitko alkaa rukoilla?
Kun hän nyt rukoilee, -
hän menee kätköpaikkaan.
Kun katsot häntä, hän näyttää samalta, -
mutta emme näe, missä hän on.
Kun hän jatkaa rukoilemista, hänessä tapahtuu yksi juttu.
Hän tavallaan ei lähde kehostaan, -
mutta jokin hänessä tulee Jumalan valtaistuimen eteen.
Koska Jumala on hänessä ja hänet on kastettu Pyhään Henkeen, -
kun hän alkaa rukoilla, jotain tapahtuu hänen sisällään.
Pyhä Henki ottaa yhteyden Jumalaan, elävään Jumalaan, -
ja hän siirtyy täältä, ja hengessä hän on kätköpaikassa.
Sitten Raamattu sanoo, että kun hän on kätköpaikassa, -
hän istuu Korkeimman suojassa, -
ja kun hän istuu Korkeimman suojassa, -
hän pysyy Kaikkivaltiaan varjossa.
Kun hän on viettänyt aikaa Jumalan kanssa, -
hänessä tapahtuu jotain. Kiitos, kulta.
Kun hän lopettaa rukoilemisen ja nousee, varovasti, -
kun hän nousee, -
hän pysyy siellä edelleen. Et näe sitä.
Hänen yllään on voitelu.
Kun hän menee työpaikalle, muut näkevät Karenin, -
mutta näkymätön ulottuvuus näkee pysymisen.
Hän pysyy Jumalassa. Jumala on Hänen yllään.
Kysyt: "Pastori Tommy, miten minä pysyn Jeesuksessa?"
Istuisitko? Sinun pitää tehdä joka aamu, -
niin kuin minä ja Karen teemme.
Me erotamme hetken, jonka me vietämme kätköpaikassa -
rukoillen Hengessä.
(Puhuu kielillä.)
Kun ihminen on kastettu Pyhällä Hengellä, -
Raamattu sanoo, että Pyhä Henki rukoilee hänen puolestaan, -
ja Henki tietää täydellisesti, miten rukoilla.
Hän tuntee sekä ihmisen tilanteen että Jumalan täydellisesti.
Eli kun Hän rukoilee, -
Hän rukoilee täydelliseltä pohjalta ja perustalta, -
sen mukaan kuka olet, joten se on täydellinen rukous.
Kun lähden kätköpaikasta, minä jatkan pysymistä.
Minä pysyn Jeesuksessa. Halleluja. Aamen.
Nyt Jumala tulee luoksesi. Hänellä on sinulle suunnitelma.
Hänellä on sinulle tarkoitus. Hän tahtoo, että pysyt Hänessä.
Kiitos, kulta. Istu vain.
Saisinko seuraavan jakeen? Näytän vielä jotain.
Tämä on syntymisen paikka.
Kaikki, mitä olen tehnyt sen jälkeen, kun Jumala tuli elämääni -
ollessani 29-vuotias, on syntynyt kätköpaikassa.
Olen rukoillut aamuisin, ja alussa, kun olin pastori, -
rukoilin aina joka iltapäivä.
Tein metsässä tunnin kävelylenkin ja rukoilin siellä uusilla kielillä.
Sain ideoita.
Olin kuin säiliö.
Jumala tuli ja täytti säiliön sisällöllään.
Kun Hänen sisältönsä ja läsnäolonsa tuli elämääni, -
ymmärsin, mitä minun pitää tehdä, ja minusta tuli toimiva.
Täällä siis syntyy asioita. Nyt sanot: "Mutta en ole valtakunnan työntekijä."
"Teen työtä siellä tai täällä. Teen tätä ja tuota."
Joskus me palvelutyötä tekevät teemme virheen.
Puhumme teille kuin tekin olisitte töissä seurakunnassa.
Sanot: "En ole seurakunnalla töissä." Tiedän. Käytän esimerkkinä vaimoani.
Sopiiko, Karen?
Hän on koulutukseltaan keskusteluterapeutti.
Hän on pitänyt omaa vastaanottoa yli kymmenen vuotta.
Hän on menestynyt siinä hyvin.
Sitten elämässä tapahtui iso käännös. Vain yksi ovi oli avoinna.
Naapurikuntamme etsi päällikköä erääseen tehtävään.
Hän haki paikkaa ja sai sen.
Näethän.
Uskoimme, että se oli Jumalan järjestämä juttu.
Se oli ovi, ja uskoimme Jumalan avanneen sen.
Niinpä hänellä on tarkoitus.
Hänellä on siellä virastossa tehtävä.
Hänen perustehtävänsä, jota varten hänet palkattiin, -
on toimia päällikkönä osastollaan.
Mutta hänellä on myös korkeampi tarkoitus.
Olemassa on korkeampi taso, -
sillä Jumala ei ole kovin kiinnostunut kunnista.
Hän ei piittaa toimistoista niin kuin me työskennellessämme.
Jumalalle ovat tärkeitä ihmiset.
Kaikki, mitä Jumala tekee... Hän ei toimi kuntien kanssa.
Hän toimii ihmisten kanssa.
Hän antoi Karenille työn, -
sillä Hän oli muovannut hänelle työpaikan.
Samaan aikaan on olemassa korkeampi taso, -
korkeampi kutsumus, korkeampi tarkoitus.
Se on ne ihmiset, joita hän kohtaa töissä.
Kun Karen on autossa aamulla matkalla töihin, -
hän rukoilee. Voisitko rukoilla nyt, -
niin kuin autolla ajaessasi? Älä sulje silmiäsi, kun ajat!
Nyt hän rukoilee ja ajaa autoa.
Jos näkisit hänet autossa, näkisit kyllä Karenin, -
muttet näkisi, että tavallaan hän on autossa, -
mutta hän on myös kätköpaikassa, salatussa paikassa.
Hän on Jumalan, Korkeimman, kanssa.
Nyt hän saapuu työpaikan pihaan.
Hän nousee autosta ja kävelee virastoon.
Hän ei enää rukoile, -
mutta hän pysyy yhä Jumalassa.
Jos vietät aikaa kätköpaikassa, -
silloin elät Kaikkivaltiaan suojassa.
Kun hän menee virastoon, virka on jotain, -
minkä Jumala on muovannut, ja nyt Hän haluaa täyttää sen.
Mutta hän ei halua täyttää sitä hänen taidoillaan ja lahjoillaan -
vaan omalla Hengellään.
Karen voi näet Hänen Henkensä kautta koskettaa ihmisiä.
Se on korkeampi tarkoitus ja kutsu.
Me tiedämme, että ovi avautui tietystä syystä.
Virastossa henkilökunnassa tai muuten on joitakuita, -
joita Jumala tahtoo Karenin tavoittavan.
Hänellä on tehtävä, joka liittyy ihmisiin.
Tämä on voitelun salaisuus.
Kun hän pysyy Jumalassa ja hän on voideltu, -
kuten täällä lukee, pysymistä ei voi erottaa -
jotain tiettyä yksittäistä asiaa varten.
Se ei mene niin, että voitelu alkaa toimia vasta siinä hetkessä, -
kun hän kohtaa ihmisiä, -
joita Jumala on tarkoittanut hänen tavoittavan.
Voitelu on hänen yllään.
Voitelu vuotaa yli, -
sillä hän pysyy Jumalassa.
Joh. 3:34:ssä sanotaan: -
"sillä ei Jumala anna Henkeä mitalla."
Kun hän pysyy Jumalassa, -
hän on ylitse vuotava Pyhässä Hengessä, -
koska voitelu vuotaa yli tarkoituksesta, joka Jumalalla on hänelle.
Hän muovasi viran. Hän täytti sen Pyhällä Hengellä.
Ja nyt Karen alkoi toimia, -
ja hän tietää Jeesuksen nimessä, että siellä on ihmisiä, -
joita hänen on määrä tavoittaa.
Ymmärrätkö?
Kun vietät aikaa kätköpaikassa -
ja elät Jumalan kanssa...
Pysytkö kärryillä? Kun elät Jumalan kanssa -
ja tapaat naapureitasi, ystäviäsi ja ei-uskovia ystäviäsi, -
ja kun menet töihin, minne ikinä menetkin, se vuotaa yli.
Olet siellä, koska Jumala tahtoo koskettaa heitä.
Se koskettaa kaikkea.
Sama avioliiton kanssa. Tulepa tänne, rakas.
Me olemme naimisissa. Jumala muovasi avioliiton -
miehen ja vaimon välille.
Totta kai avioliittoon kuuluu yhdessä asuminen, -
ihmissuhteen ylläpitäminen, -
yhdessä syöminen ja sohvalla rentoutuminen.
Kaikki sellainen. Lomamatkat.
Mutta on olemassa myös korkeampi tarkoitus ja taso.
Me haluamme selvittää, sillä Jumala muovasi avioliittomme, -
ja nyt Hän tahtoo täyttää sen.
Niinpä joka ilta Karen ja minä -
erotamme aikaa sille, että menemme kätköpaikkaan.
Alamme rukoilla.
(Puhuvat kielillä.)
Nyt kun rukoilemme, olemme kätköpaikassa.
Olemme Korkeimman, Kaikkivaltiaan, siipien suojassa.
Sitten voimme ymmärtää, että avioliitossamme on muutakin -
kuin yhdessä asuminen ja syöminen.
Avioliitossamme on muutakin, sillä Jumalaa kiinnostavat ihmiset.
Olemassa on siis ihmisiä, joita Hän tahtoo meidän avioparina tavoittavan.
Ymmärrätkö? Mutta meidän täytyy pysyä Hänessä.
Kun me pysymme Hänessä, rukoilemme yhdessä, -
vietämme aikaa Hänen kanssaan kätköpaikassa, -
silloin se vuotaa yli.
Voitelu ei ole yllämme vain, kun rukoilemme -
tai tapaamme tiettyjä ihmisiä.
Voitelu koskettaa kaikkea avioliitossamme.
Se koskettaa lapsiamme ja talouttamme.
Se koskettaa taloamme ja naapureitamme.
Se koskettaa kaikkea, mitä me kosketamme, -
sillä voitelu ei ole erillinen asia pientä hetkeä varten.
Kun pysyt Jeesuksessa, -
Jeesuksessa pysyminen koskettaa kaikkea, mitä sinä kosketat.
Ja nyt sinä tiedät, miten asua Jumalassa.
Sinun pitää tehdä kuten minä olen tehnyt -
ja kuten Karen ja minä teemme.
Sinun pitää viettää aikaa Korkeimman kanssa.
Sinun pitää olla Hänen kanssaan kätköpaikassa.
Silloin pysyt Jumalassa.
Sinulla on potentiaali.
Se on näkymätön, mutta Jumala pystyy näkemään sen.
Hän haluaa täyttää sen, -
jotta se tulee käyttöön.
Hän rakastaa sinua. Hän rakastaa sinua tosi paljon.
Hän kutsuu sinua nyt. Hän sanoo: "Tule kätköpaikkaani."
"Minulla on täällä sinulle paikka."
"Kun alat rukoilla, -
kun Henkeni rukoilee kauttasi, -
minä pysyn sinun ylläsi ja suojaan sinut siivilläni."
"Kaikkea, mitä sinä kosketat, minäkin kosketan, -
sillä et voi erottaa läsnäoloani hetkeksikään identiteetistäsi." Aamen.
Pastori Tommy uskoo, että jokaisesta löytyy kultaa, kun tarpeeksi kaivaa.
Siksi hän ja Karen kutsuvat sinut opetussarjan pariin.
Opit, miten ylen ihmeellisesti sinut on tehty.
Tommy on tehnyt työtä 30 vuotta ja kouluttanut tuhansia johtajia.
Hän on nähnyt, että kaikilla on iso potentiaali, -
asuipa Himalajalla, Afrikan sydämessä, -
Aasian suurkaupungissa tai lännessä.
Jos kylvetään vehnää, nousee vehnää.
Koska Jumala on istuttanut sinuun suuruutta, nousee suuruutta.
Se pitää vain päästää irti.
Tommy ja Karen järjestävät maailmalla kokoussarjoja, -
istuttavat seurakuntia, tavoittavat, parantavat sairaita, -
torjuvat köyhyyttä, ja pelastavat nuoria ihmiskaupasta.
Koe Tommyn ja Karenin rakkaus sinua kohtaan.
Tervetuloa löytämään potentiaalisi!
Ota meihin yhteyttä.
Käy kotisivuillamme ja tilaa Tommyn kuukausittain ilmestyvä uutiskirje.
Tommy kirjoittaa rehellisesti ja profeetallisesti -
elämästään ja asioista, jotka Jumala on laskenut hänen sydämelleen.
Kirjeet ovat auttaneet kymmeniätuhansia lukijoita.
Olet Tommylle ja Karenille kuin perhe, Kristuksen perhe.
Voit tavoittaa heidät eri julkaisukanavia pitkin.
Tykkää Tommy Lilja Ministriesistä Facebookissa.
Saat aina uusimmat julkaisut, videot ja raportit.
Voit katsella Tommyn opetuksia YouTubesta: Tommy Lilja Ministries -
ja tilata Tommyn ja Karenin kirjoja verkosta.
Sinussa on kultaa, ja kuten Jumala sanoi Tommylle: -
"Sinulle antamassani näyssä ei ole häviäjiä. On vain voittajia."
Lähde mukaan!
Suomennos: Marianne Tenetz